Tot acest vacarm a ținut până aproape de ora 12.00 noaptea, când la fața locului a sosit un echipaj de poliție de la Secția 23, în urma unui apel la numărul de urgență 112 făcut de reporterul „României libere”.  Agenții de poliție i-au cerut șefului de șantier documentele și, surpriză!, lucrările sunt autorizate atât de Primăria Capitalei, cât și de Brigada Poliției Rutiere și de Poliția Locală Sector 3 să se desfășoare după ora 22.00. În atari condiții, echipajul nu a putut decât să constate că zgomotosul șantier avea documentele în regulă, iar muncitorii și-au continuat nestingheriți treaba.